Nec in his sibi Priores vel Camerarij inuicem parcant, sed vnusquisque quod nouerit in alio corrigendum, timorem Domini habens præ oculis, in Capitulo publice vel priuatim, prout melius scierit expedire, in charitate proponat, recordans scripturæ dicentis. Qui parcit virgæ, odit silium. Et, Timor Domini odit malum. Et, qui conuerti fecerit peccatorem a via sua, saluauit animam eius a morte. Nec correptus hoc moleste ferat, sed correptionem fratris accipiat patienter, quia scriptum est. Argue sapientem  diliget te. Singulis annis Dominicæ secundæ Hebdomadæ quadragesimæ, qua cantatur officium. Oculi mei semper, Capitulum decreuimus celebrari. Ad quod omnes Abbates  Priores ad Cluniacum principaliter pertinentes, accedere volumus etiam non vocatos.